คลังเตรียมปรับเป้า "จีดีพี" หลังส่งออกพุ่ง - FINNOMENA
คลังเตรียมปรับจีดีพีใหม่เดือนตุลาคมนี้ ระบุขยายตัวสูงกว่า 3.6% หลังกระทรวงพาณิชย์เพิ่มเป้าหมายการส่งออก การลงทุนภาคเอกชนดีขึ้น
31 ส.ค. 2560

คลังเตรียมปรับจีดีพีใหม่เดือนตุลาคมนี้ ระบุขยายตัวสูงกว่า 3.6% หลังกระทรวงพาณิชย์เพิ่มเป้าหมายการส่งออก การลงทุนภาคเอกชนดีขึ้น
โดยจะปรับประมาณการ จีดีพีไทย ปี 2560 เพิ่มขึ้นจากประมาณการเดิมที่ 3.6% เนื่องจากมีหลายปัจจัยดีกว่าที่คาดการณ์ โดยเฉพาะการส่งออกที่กระทรวงพาณิชย์คาดว่า ทั้งปีจะขยายตัวได้ถึง 6%
นอกจากนี้การลงทุนภาคเอกชนก็เริ่มมีมากขึ้น ทำให้เศรษฐกิจทั้งปีจะดีกว่าที่คาดการณ์ไว้ โดยการปรับประมาณการณ์จะอยู่ในช่วงเดือนตุลาคม
ขณะที่การบริโภคภาคเอกชนปรับ และการลงทุนภาคเอกชนมีสัญญาณดีขึ้น จากการลงทุนในหมวดเครื่องจักร โดยปริมาณนำเข้าสินค้าทุนขยายตัวต่อเนื่องที่ 7.8% และยอดขายรถยนต์เชิงพาณิชย์กลับมาขยายตัว 5.8%
ส่วนจำนวนนักท่องเที่ยวต่างประเทศที่เดินทางเข้าประเทศไทยมีจำนวน 3 ล้านคนขยายตัวต่อเนื่อง 4.8%
ที่มา : http://www.moneychannel.co.th/news_detail/18565
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: